Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: hulladékok kezelésére vonatkozó 1/2002. (I. 11.) EüM rendeletnek megfelelõen — biztosítani kell a hulladék rendszeres begyûjtését a magánrendelõkben és a háziorvosi
Paragraph Index: 458

hulladékok kezelésére vonatkozó 1/2002. (I. 11.) EüM rendeletnek megfelelõen — biztosítani kell a hulladék rendszeres begyûjtését a magánrendelõkben és a háziorvosi ellátás során képzõdõ egészségügyi hulladék begyûjtését és kezelését is. Ugyancsak meg kell szervezni a lakosságnál található gyógyszerek hulladékainak ellenõrzött begyûjtését és kezelését — célszerûen a gyógyszertárak és a gyógyszerforgalmazó cégek bevonásával, a gyártói felelõsség érvényesítésével. Erre vonatkozóan elengedhetetlen a Hgt. felhatalmazása szerinti, a humán gyógyszerek és csomagolásuk hulladékainak kezelésére vonatkozó rendelet mielõbbi kiadása. f10. Állati eredetû hulladék A hazai szabályozás értelmében az állati tetemek, illetve a vágóhídi veszélyes hulladék — potenciális fertõzésveszélyességük miatt — veszélyes hulladéknak minõsülnek, kezelésüket azonban alapvetõen az állategészségügyi szabályoknak megfelelõen kell megoldani. A keletkezõ állati eredetû veszélyes hulladék mennyisége 2000-ben 330—340 ezer tonna volt (az összes veszélyes hulladék több mint 10%-a). A hulladék döntõ többségét az ATEV Rt. veszi át és kezeli. A települési önkormányzatok és az állattartó telepek által üzemeltetett, mûködõ dögkutak, dögterek száma 650 db-ra tehetõ. E tereken, átlagosan 500 tonna kapacitást és 50% telítettséget figyelembe véve, 10 000 t felhalmozott állati eredetû hulladék található, melynek döntõ többsége állati tetem. Az állati eredetû hulladékot feldolgozó telepek lerakóhelyeire a települési dögkutaknál nagyobb mennyiségû állati hulladék kerül. A mûködõ lerakótelepeken ez ideig kb. 125 ezer tonna állati eredetû hulladék került lerakásra.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes